segwenti: QORTI ĊIVILI PRIM'AWLA ONOR. IMĦALLEF TONI ABELA LL.D. Illum, il-Ħamis, 3 ta' Ġunju, 2021 Rat ir-rikors ġuramentat ta' Frutti di Mare Company Limited (is-Soċjeta' Attriċi) tat-23 ta' April 2021 li permezz tiegħu ppremettiet u talbet is- "Dikjarazzjoni tal-Oġġett tal-Kawża 1. Il-kumpanija rikorrenti hija kumpannija b'responsabbilita` limitata, debitament reġistrata ġewwa Malta (Dok. 'FDM') li tiġġestixxi negozju ta' bejgħ u fornitura ta' ħut frisk u ffriżat. Il-kumpanija rikorrenti hija kreditriċi fis-somma kumplessiva ta' mija u tmint elef u tmien mija u disgħa u ħamsin ewro u tlieta u sebgħin ċenteżmu (€108,859.73ċ) rappreżentanti din is-somma prezz bilanċjali dovut lill-kumpannija rikorrenti versu l-bejgħ u kunsinna ta' ħut frisk u ffriżat. Filfatt mis-somma globali fatturata ta' mija u ħdax-il elf, tlett mija disgħa u ħamsin ewro u tlieta u sebgħin ċenteżmu (€111,359.73) tħallset biss is-somma ta' elfejn u ħames mitt ewro (€2,500) biex b'hekk fadlilha tħallas l-ammont hawnhekk reklamat ta' mija u tmint elef u tmien mija u disgħa u ħamsin ewro u tlieta u sebgħin ċenteżmu (€108,859.73ċ). (ara Dok A); Il-kumpannija intimata qatt ma kienet puntwali fil-ħlasijiet pattwiti u fil-fatt, permezz ta' skrittura datata l-1 ta' Frar 2020, il-konvenut, Joseph Bezzina Cascino iggarantixxa personalment għad-debitu dovut mill-kumpanija konvenuta Dusk & Dawn, filwaqt li sar ftehim li l- ħlas jsir permezz ta' pagament mensili (ftehim anness u mmarkat bħala Dok B); Minkejja l-interpellazzjoni datata 19 ta' Frar 2021 l-intimati baqgħu inadempjenti. B'hekk il-kumpannija rikorrenti hija kreditriċi tal-intimati fl-ammont kumplessiv ta' mija u tmint elef u tmien mija u disgħa u ħamsin ewro u tlieta u sebgħin ċenteżmu (€108,859.73ċ); Dawn il-proċeduri qiegħdin jiġu promossi ai termini tal-Artikolu 167 tal-Kapitolu 12 tal-Liġijiet ta' Malta, l-intimati ma għandhomx eċċezzjonijiet x'jagħtu u għaldaqstant il-kawża tista' tiġi deċiża ai termini tal-istess Artikolu 167 tal-Kapitolu 12 tal-Liġijiet ta' Malta; Darren Balston (K.I. nru 9629M), direttur uniku tal-kumpanija rikorrenti u kif debitament awtorizzat mill-istess, jaf b'dawn il-fatti kollha personalment." Raġuni tat-Talba 1. Għar-raġunijiet premessi, kellhom jiġu stitwiti dawn il-proċeduri. Talbiet: Jgħidu għalhekk l-intimati 'l għaliex din l-Onorabbli Qorti ma għandhiex, prevja kwalunkwe dikjarazzjoni neċessarja u opportuna: Taqta' u tiddeċiedi din il-kawża bid-dispensa tas-smiegħ ai termini tal-Artikolu 167 tal-Kapitolu 12 tal-Liġijiet ta' Malta. Tikkundanna, għar-raġunijiet premessi, jew min minnhom, sabiex iħallsu lill-kumpanija rikorrenti s-somma bilanċjali kumplessiva ta' mija u tmint elef u tmien mija u disgħa u ħamsin ewro u tlieta u sebgħin ċenteżmu (€108,859.73ċ) kif fuq spjegat. lill-intimati, Bl-imgħax, mid-data illi l-kreditu reklamat sar dovut, sad-data tal- effettiv pagament, u bl-ispejjeż, inklużi dawk tal-mandati ta' sekwestru u qbid intavolati kontestwalment ma' din il-kawża, kontra l-intimati illi huma minn issa nġunti għas-subizzjoni. B'riżerva ta' kull azzjoni oħra spettanti lill-kumpannija rikorrenti." Rat li din hija kawża bil-proċedura sommarja speċjali fit-termini ta' dak li jiddisponi l-artiklu 167 tal-Kap 12 tal-liġijiet ta' Malta; Rat li kemm is-Soċjeta' Dusk & Dawn Co Limited u Joseph Bezzina Cascino (il- konvenuti) notifikati kif trid il-liġi baqgħu ma dehrux quddiem din il-Qorti; Rat l-atti u dokumenti kollha tal-Kawża; Semgħet lir-rappresentant tas-Soċjeta' Attriċi Darren Balston jikkonferma bil- ġurament fis-seduta tas-27 ta' Mejju 2021 li l-ammont reklamat f'dawn il- proċeduri għadu dovut; Rat li l-Kawża tħalliet għal-lum bid-dispensa tas-smiegħ kif trid il-liġi. Konsiderazzjonijiet Kif ingħad, din hija kawża bil-proċedura speċjali sommarja. Ġaladarba li l- konvenuti deherilhom li ma għandhomx jidhru biex jgħidu jekk din il-Kawża għandhiex tibqa' tinstema' sommarjament, il-Qorti hija tenuta li tilqa' t- talbiet Attriċi. Di piu', din il-Qorti hija sodisfatta li ġew osservati d-dettami tal-liġi biex din il-Kawża tinqata' b'mod sommarju u sodisfatta ukoll l- ammont reklamat huwa tassew dovut. L-ammont dovut huwa dak mija u tmint elef u tmien mija u disgħa u ħamsin ewro u tlieta u sebgħin ċenteżmu (€108,859.73ċ). Bħala imgħaxijiet il-Qorti ħadet inkonsiderazzjoni li din hija obbligazzjoni kummerċjali. Pero' fiċ-ċirkostanzi stante li l-ammont kollu mitlub jirrisulta li mid-dokumenti ilu hekk dovut sa mill-4 ta' Jannar 2020 l-imgħaxijiet legali ser jingħataw minn din id-data sal-pagament effettiv (ara a' fol 25). Għaldaqstant din il-Qorti qegħdha taqta' u tiddeċiedi l-Kawża bil-mod segwenti: Tilqa' l-ewwel talba. Tilqa' it-tieni u konsegwentement tikkundanna lill-konvenuti sabiex iħallsu lis-Soċjeta' Attriċi s-somma bilanċjali kumplessiva ta' mija u tmint elef u tmien mija u disgħa u ħamsin ewro u tlieta u sebgħin ċenteżmu (€108,859.73ċ) bl-imgħaxijiet legali mill-4 ta' Jannar, 2020 sal-pagament Bl-ispejjes inklużi dawk bl-imgħaxijiet legali mill-4 ta' Jannar 2020 sal- Imħallef Toni Baker Deputat Reġistratur